**To/Die/For** oli kouvolalais-helsinkiläinen vuonna 1999 perustettu goottimetalliyhtye. Yhtye lopetti toimintansa heinäkuussa 2016, mutta soitti vielä yhden keikan Laukaan John Smith-festivaaleilla vuonna 2022.

Historia
--------

Jarno Perätalo (kitara ja laulu), Tonmi Lillman (rummut) ja Make Kanki (basso) perustivat To/Die/Foria edeltäneen rockyhtye Mary-Annin Kouvolassa vuonna 1993. Ajan myötä yhtyeen kokoonpanoon liittyivät kosketinsoittaja Juska Salminen, rumpali Jaani Peuhu (jolloin Lillman vaihtoi bassoon) sekä kitaristit Andy ja Juha-Pekka Sutela. Myöhemmin basistiksi vaihtui Miikka Kuisma. Mary-Ann ehti julkaista omakustannelevyn *Mary-Ann* vuonna 1997 ja synkempää ja raskaampaa ilmaisua esitelleen omakustanne-EP:n *Deeper Sin* vuonna 1998. EP toi yhtyeelle levytyssopimuksen Spinefarm Recordsin kanssa vuonna 1999. Yhtyeen nimi muuttui sopimuksen myötä muotoon To/Die/For ja Tonmi palasi kokoonpanoon. Andyn tilalle kitaristiksi tuli Joonas Koto. Esikoisalbumi *All Eternity* julkaistiin samana vuonna. Seuraavan albumin *Epiloguen* nauhoitusten aikana Miikka Kuisma erosi yhtyeestä ja Marko Kangaskolkka otettiin hänen tilalleen.

Alkuvuodesta 2002 To/Die/For soitti nipun keikkoja Venäjällä ja Meksikossa. Kyseisten esiintymisten jälkeen yhtye alkoi kirjoittaa uutta materiaalia kolmatta albumia varten. Miehistössä koettiin muutoksia, kun Mika Ahtiainen korvasi J-P Sutelan kitarassa. Kolmas albumi, *Jaded*, julkaistiin vuonna 2003.

*Jadedin* julkaisun jälkeen Jape ja Mika erosivatkin yhtyeestä. Jape rekisteröi To/Die/Forin nimen itselleen. Näin yhtyeen jäsenistö vaihtui. Yhtye julkaisi albumin *IV*. Albumin julkaisun jälkeen yhtye suuntasi Euroopan-kiertueelle Soulrelicin kanssa. Kiireisenä miehenä J-P Sutela erosi yhtyeestä ja Soulrelicin kitaristi Antti-Matti "Antza" Talala otettiin hänen tilalleen. Myös Juska jätti yhtyeen kiertueen aikana.

Vielä Ahtiaisenkin erottua yhtyeestä hänen tilalleen otettiin uudelleen Joonas Koto. Keväällä 2006 yhtye ilmoitti pitävänsä keikkataukoa ja aloittavansa nauhoittaa viidettä albumia, *Wounds Wide Openia*. Nauhoitusten välissä yhtye kiersi Eurooppaa ja Venäjää. Wounds Wide Open -albumin julkaisun jälkeen To/Die/For kiersi jälleen Eurooppaa, Venäjää, Meksikoa ja Yhdysvaltoja. Syksyllä 2010 To/Die/For aloitti kuudennen albuminsa nauhoitukset ja Samsara julkaistiin vuonna 2011.

Yhtyeen seitsemäs studioalbumi Cult julkaistiin toukokuussa 2015. To/Die/For ilmoitti yhtyeen tulleen tiensä päähän 21. heinäkuuta 2016. Yhtyeen jäähyväiskeikka oli seuraavana päivänä 22. heinäkuuta John Smith Rock Festivaaleilla Laukaassa. Yhtye palasi kuitenkin comeback-keikalle samaan paikkaan heinäkuussa 2022.

Jäsenet
-------

* Jape Perätalo – laulu
* Juppe Sutela – kitara
* Joonas Koto– kitara
* Miikka Kuisma – basso
* Kalke Kukkonen – rummut

### Entiset jäsenet

* Joonas Koto – kitara
* Antza Talala – kitara
* Mika Ahtiainen – kitara (2002–2006)
* Tonmi Lillman – rummut (1999–2003)
* Toni Paananen – rummut
* Santtu Lonka – rummut (2003–2008, 2010–2011, 2014)
* Marko Kangaskolkka – basso
* Miikka Kuisma – basso (1997–2001)
* Matti Huopainen - rummut
* Jussi-Mikko Salminen – kosketinsoittimet

Diskografia
-----------

### Albumit

* *All Eternity*  (1999)
* *Epilogue*  (2001)
* *Jaded*  (2003)
* *IV*  (2005)
* *Wounds Wide Open*  (2006)
* *Samsara*  (2011)
* *Cult*  (2015)

### Kokoelma-albumit

* *Epilogue from the Past*  (2010)

### Singlet

* "In the Heat of the Night" (2000)
* "Hollow Heart (2001)
* "Little Deaths" (2005)
* "Like Never Before" (2006)
* "Screaming Birds" (2014)
* "In Black" (2015)

### Demot

* *Mary-Ann*  (1997, nimellä Mary-Ann)
* *Deeper Sin*  (1998, nimellä Mary-Ann)

Aiheesta muualla
----------------

* To/Die/For Myspacessa (englanniksi)
* To/Die/For Facebookissa
* To/Die/For Meteli.netissä
* To/Die/Forin esitystuotanto Suomen äänitearkistossa (1901–1999)
* Ylen Elävä arkisto: To/Die/For -yhtyeen Tonmi ja Joonas haastattelussa 2003

To/Die/For

| 
* Jarno Perätalo
* Juppe Sutela
* Eza Virén
* Samuel Schildt
* Matti Huopainen

 |
| --- |
| 
* Joonas Koto
* Toni Paananen
* Santtu Lonka
* Mika Ahtiainen
* Antza Talala
* Tonmi Lillman
* Marko Kangaskolkka
* Miikka Kuisma
* Jussi-Mikko Salminen

 |

|  |  |
| --- | --- |
| Studioalbumit | 
* All Eternity
* Epilogue
* Jaded
* IV
* Wounds Wide Open
* Samsara
* Cult

 |
| Kokoelmat | 
* Epilogue from the Past

 |
| Singlet | 
* "In the Heat of the Night"
* "Hollow Heart"
* "Little Deaths"
* "Like Never Before"
* "Screaming Birds"
* "In Black"

 |



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat
* Tšekki

 |
|  |
| Taiteenala | 
* MusicBrainz

 |

 |



1. ↑  Goottimetallin kulttibändi teki kaivatun paluukeikan alkuperäisellä kokoonpanolla – haikeat muistot edesmenneestä Tonmi Lillmanista *www.iltalehti.fi*. Viitattu 29.7.2022.